|  |  |
| --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** | |
| Tema na koju je provedeno savjetovanje:  Nacrt prijedloga Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada | |
| Vrijeme trajanja savjetovanja: 04.listopada do 04.studenoga **2019. g.** | |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od zainteresirane javnosti o Nacrtu prijedloga Odlukeo načinu pružanja javne usluge prikupljanja miješanog komunalnog otpada i biorazgradivog komunalnog otpada |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Stavka na koju se odnosi primjedba/  prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| 1.  2.  3.  4.  5. | Gojko Vukov-Colić | Povećanje paušalne naknade na odvoz smeća | Vlasnik sam obiteljske kuće koja se koristi jedan mjesec u godini te paušalo plaćanje odvoza za 12 mjeseci s obzirom da na svojoj stalo prijavljenoj adresi također plaćam 12 mjeseci paušal za odvoz smeća me stavlja u nepovoljan položaj prema drugim građanima koji tu borave 12 mjeseci. | Neprihvaćanje primjedbe |

Grad Šibenik proveo je javno savjetovanje sa zainteresiranom javnošću o Nacrtu prijedloga Odlukeo načinu pružanja javne usluge prikupljanja miješanog komunalnog otpada i biorazgradivog komunalnog otpada.

Tijekom javnog savjetovanja pristigla je jedna primjedba od strane zainteresirane javnosti, koja se odnosila na povećanje paušalne naknade na odvoz smeća.

5.rujna 2019. Vlada Republike Hrvatske donijela je Uredbu o izmjenama i dopunama uredbe o gospodarenju komunalnim otpadom (NN 84/2019.).

Navedenim izmjenama i dopunama korisnik iz kategorije kućanstvo je korisnik javne ustanove koji nekretninu koristi trajno ili povremeno u svrhu stanovanja (npr.vlasnici stanova, kuća, nekretnina za odmor).

Člankom 3.st.8. Uredbe o izmjenama i dopunama Uredbe o gospodarenju komunalnim otpadom propisano je kako cijena obvezne minimalne javne usluge jedinstvena na području pružanja usluge za sve korisnike razvrstane u kategoriju kućanstvo.

Cijenu obvezne minimalne javne usluge korisnik iz kategorije kućanstvo dužan je plaćati mjesečno, kako bi sustav sakupljanja komunalnog otpada mogao ispuniti svoju svrhu, a dio cijene za količinu predanog miješanog komunalnog otpada korisnik je dužan plaćati u vrijeme kada nekretninu i koristi.

S obzirom na gore navedeno nije bilo potrebe intervenirati u Odluku.

**Pročelnik**

**Upravnog odjela za komunalne djelatnosti**

**Miroslav Lucić, dipl.iur.**